laion/Wikipedia-Exotic huggingface dataset:
Easy Love (שיר של לאוב)

"Easy Love" הוא סינגל של הזמר-יוצר האמריקאי, לאוב, שיצא, על ידי חברת התקליטים AWAL, ב-6 באוקטובר 2017, ונכלל באלבום האוסף של לאוב, I Met You When I Was 18 (The Playlist).‏ נכון לדצמבר 2021, השיר הושמע למעלה מ-90 מיליון פעמים בספוטיפיי. הווידאו קליפ של השיר הועלה בערוץ היוטיוב של לאוב ב-6 באוקטובר 2017. נכון לדצמבר 2021, הווידאו קליפ נצפה למעלה מ-19 מיליון פעמים. מייק ואס, מ-Idolator, נתן ביקורת חיובית לשיר ואמר כי השיר הוא "בופ גלי על הטירוף הזמני הידוע גם בשם אהבה". מידע על היצירה "Easy Love" באתר מיוזיק בריינז מידע על השיר "Easy Love" באתר AllMusic מילות השיר "Easy Love" באתר Genius סרטון השיר "Easy Love" באתר יוטיוב מידע על הרצועה "Easy Love" באתר ספוטיפיי "エド・シーランの来日公演の前座を務めるラウヴ、ニュー・シングル"Easy Love"を本日リリース". NME Japan (ביפנית). 6 באוקטובר 2017. ארכיון מ-2018-11-16. נבדק ב-2021-12-31. {{cite web}}: (עזרה) Claudia (12 באוקטובר 2017). "BRAVO exklusiv: Musiker Lauv über seinen peinlichsten Moment ever!". Bravo (בגרמנית). ארכיון מ-2018-07-17. נבדק ב-2021-12-31. {{cite web}}: (עזרה) Easy Love, 2018-05-31, ארכיון מ-2021-09-03, נבדק ב-2021-12-31 Lauv - Easy Love [Official Video], ארכיון מ-2021-05-07, נבדק ב-2021-12-31 Mike Wass (6 באוקטובר 2017). "The Drop: Your Guide To New Music Friday Featuring LAUV & Nicole Millar". Idolator. ארכיון מ-2021-12-31. נבדק ב-2021-12-31. {{cite web}}: (עזרה)
GlassesUSA

גלאסס יו.אס.איי (באנגלית: GlassesUSA) היא חברה אמריקאית-ישראלית המייצרת ומוכרת משקפי ראייה ומשקפי שמש באמצעות אפליקציה ואתר אינטרנט. החברה מעסיקה כ-200 עובדים ומספקת שירותים ללקוחות מ-92 מדינות. מטה החברה נמצא בעיר ניו יורק, ארצות הברית ומלבדו מחזיקה החברה נציגות נוספת בישראל. החברה הוקמה בשנת 2009 על ידי דניאל רוטמן, אלדד רוטמן ורועי ימנר. בשנת 2015, גייסה החברה כ-12.5 מיליון דולר בסבב גיוס בהובלת קרן ויולה (Viola Private Equity), המסייעת ליזמים ישראלים. בחודש ינואר 2020, גייסה החברה כ-45 מיליון דולר בסבב גיוס בהובלת קרן טנא (Tene). אתר האינטרנט הרשמי של GlassesUSA GlassesUSA, ברשת החברתית פייסבוק GlassesUSA, ברשת החברתית אקס (טוויטר) GlassesUSA, ברשת החברתית אינסטגרם GlassesUSA, באתר פינטרסט אושרית גן-אל, ‏קונים משקפיים? אפליקציה ישראלית תעזור לדעת מה המרשם, באתר גלובס, 7 במאי 2018 This NYC Startup Just Raised $12.5M and Sets Their Sights on a Market in Need of Disruption Viola Group, Viola Group GlassesUSA מודיעה על גיוס 12.5 מיליון דולר | גיקטיים, באתר גיקטיים | חדשות, עדכונים וכתבות על טכנולוגיה, אינטרנט וסטארטאפים., ‏2015-03-30 אסף גלעד, GlassesUSA מבני ברק גייסה 12.5 מיליון דולר מקרן ויולה, באתר כלכליסט, 30 במרץ 2015 ענבל אורפז, האתר למכירת משקפיים GlassesUSA גייס 12.5 מיליון דולר, באתר TheMarker‏, 30 במרץ 2015 GlassesUSA com; Optimax Eyewear, GlassesUSA.com Raises $45 Million In Funding, Continuing To Disrupt The Eyewear Industry, www.prnewswire.com (באנגלית) New York-based GlassesUSA.com raises $45M funding to disrupt the $147 billion global eyewear industry, Tech News | Startups News, ‏2021-01-21 (באנגלית אמריקאית) גולן חזני, קרן טנא רכשה נתח ממשקפיים ששווים כבר 400 מיליון דולר, באתר כלכליסט, 20 בינואר 2021
Drugs & the Internet

"Drugs & the Internet" (בעברית: סמים והאינטרנט) הוא סינגל של הזמר-יוצר האמריקאי, לאוב, שיצא, על ידי חברת התקליטים AWAL, ב-25 באפריל 2019, ונכלל באלבום האולפן הראשון שלו, How I'm Feeling.‏ נכון לדצמבר 2021, השיר הושמע למעלה מ-90 מיליון פעמים בספוטיפיי. הווידאו קליפ, שבוים על ידי ג'נה מארש והופק על ידי הופק על ידי Operator Media and Meaning Production, והועלה לחשבון היוטיוב של לאוב ב-29 באפריל 2019, מציג את הזמר הנשאב לרשתות החברתיות, והוא הושווה לסדרת הטלוויזיה הבריטית Black Mirror. נכון לדצמבר 2021, הווידאו קליפ נצפה למעלה מ-7 מיליון פעמים. מידע על הסינגל "Drugs & the Internet" באתר מיוזיק בריינז סרטון השיר "Drugs & the Internet" באתר יוטיוב Roth, Madeline. "Lauv Trades All His Friends For 'Drugs & The Internet' In Wild New Video". MTV News (באנגלית). ארכיון מ-2019-05-15. נבדק ב-2019-05-15. Mercuri, Monica (29 באפריל 2019). "Lauv Talks New Single 'Drugs & The Internet' And Being Open About Mental Health Struggles". Forbes (באנגלית). ארכיון מ-2020-11-25. נבדק ב-15 במאי 2019. {{cite web}}: (עזרה) Kenneally, Cerys (18 באפריל 2019). "Lauv will release new single "Drugs & The Internet" next week". The Line of Best Fit (באנגלית). ארכיון מ-2019-04-19. נבדק ב-2019-05-15. {{cite web}}: (עזרה) Drugs & The Internet, 2020-03-06, ארכיון מ-2021-02-22, נבדק ב-2021-12-31 Lauv - Drugs & The Internet [Official Video], ארכיון מ-2021-08-10, נבדק ב-2021-12-31
מייק קלי

ג'ורג' ג'וזף "מייק" קלי הבן (באנגלית: .George Joseph "Mike" Kelly Jr; נולד ב-10 במאי 1948) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-16 של קהיליית פנסילבניה מאז 2011. בשנים 2011–2019 ייצג קלי את מחוז הקונגרס השלישי, המבוסס במחוז אירי ומשתרע מהפינה הצפון-מערבית של פנסילבניה עד לפרוורים הצפוניים של פיטסבורג. קלי חבר המפלגה הרפובליקנית. קלי נולד ב-10 במאי 1948 בפיטסבורג, אך את רוב חייו העביר בפרוור הצפוני-חיצוני באטלר, מושב המחוז של מחוז בעל שם זהה. את לימודיו הגבוהים השלים באוניברסיטת נוטרדאם. בתום לימודיו האקדמיים עבד בסוכנות הרכב של אביו, שהתמקדה במכירה של מכוניות תוצרת שברולט וקדילאק. בשנת 1995 השתלט על עסקיו של אביו ולאחר מכן הוסיף את יונדאי וקיה לצי הרכבים שלו. במרץ 2019 חשפה תחנת טלוויזיה מקומית את קיומם של 17 כלי רכב למכירה במגרשים של קלי ביוניונטאון ובבאטלר שהיו נתונים לקריאה לתיקון, אך לא תוקנו. התחנה יצרה קשר הן עם משרדו העסקי והן לשכתו בקונגרס של קלי ללא הועיל. כחודש לאחר מכן חשף כתב כי שלושה מאותם כלי רכב עם דרישת ריקול פעילה עדיין עומדים למכירה. בנובמבר 2015 נאם קלי בשבח הצעת חוק ששמה לה למטרה לאשר לסוחרים להשאיל או לשכור כלי רכב חרף קריאות לתיקון מטעם מנהל הבטיחות בכבישים המהירים הפדרלי. הצעת החוק נפלה בסופו של דבר. בבחירות אמצע הכהונה בשנת 2010 התמודד קלי אל בית הנבחרים של ארצות הברית במחוז הקונגרס השלישי של פנסילבניה. לקלי, לשעבר חבר במועצת העיר באטלר, היה בסיס תמיכה איתן במחוז באטלר הרפובליקני, בעוד שנציגת המחוז המכהנת, קת'י דאלקמפר (אנ'), היה מוניטין מוצק באירי – מרכז רוב האוכלוסייה של המחוז. ערים קטנות אחרות במחוז, כמו שרון ומדוויל, היו קהילות מתנדנדות מבחינה פוליטית עם נטייה מעט שמרנית, שאיזנה את אירי הדמוקרטית. לראיה, במהלך הבחירות לנשיאות ארצות הברית 2008 ניצח במחוז ג'ון מקיין את ברק אובמה ביחס של 49%-48%. דאלקמפר הפסידה ביום הבחירות לקלי, שגרף 55.7% מקולות הבוחרים. קלי הושבע לתפקידו ב-3 בינואר 2011. ב-2012 יצא חוצץ נגד חוק הגנת החולה וטיפול בר השגה, בו חל סעיף המחייב ספקי ביטוחי בריאות ומעסיקים שונים לכסות עלויות של מימון אמצעי מניעה בביטוח בריאות של עובדים, והכריז כי "ב-1 באוגוסט 2012 מת חופש הדת". נודע בשל תמיכתו האדוקה בנשיא ארצות הברית לשעבר דונלד טראמפ שהתבטאה בקשירת הליך ההדחה הראשון של טראמפ ב-2019 למתקפה על פרל הארבור והגשת תובענה ייצוגית לבית משפט מדינתי בדרישה לבטל את כל פתקי ההצבעה בדואר שנשלחו בפנסילבניה במהלך הבחירות לנשיאות ארצות הברית 2020. מדיה וקבצים בנושא מייק קלי בוויקישיתוף אתר האינטרנט הרשמי של מייק קלי בבית הנבחרים האמריקאי (באנגלית) מייק קלי, ברשת החברתית פייסבוק מייק קלי, ברשת החברתית אקס (טוויטר) מייק קלי, סרטונים בערוץ היוטיוב מייק קלי, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) פול ואן אוסדול, Pennsylvania law allows sale of potentially dangerous recalled vehicles, באתר WTAE‏, 26 באפריל 2019 (באנגלית) לורן מיילו, Republican Kelly defeats Dahlkemper, באתר Sharon Herald‏, 3 בנובמבר 2010 (באנגלית) אליזבת הרינגטון, Congressman: 'We're Still Home of the Brave, But We're Not the Land of the Free Anymore', באתר CNS News‏, 1 באוגוסט 2012 (באנגלית) רויטרס, Republican congressman Mike Kelly compares impeachment inquiry to Pearl Harbor - video, באתר הגרדיאן, 18 בדצמבר 2019 (באנגלית)
פרנק שווייצרי

פרנק שווייצרי הוא ההילך החוקי של שווייץ וליכטנשטיין. המטבע הונפק לראשונה אחרי איחוד הקנטונים של שווייץ, במהלך המאה ה-19. פרנק אחד שווה ל-100 סאנטים (Centime בצרפתית), ראפן (Rappen בגרמנית), צ'נטזימו (Centesimo באיטלקית) או ראפ (Rap ברומאנש). על מטבעות הסאנטים/ראפן/צ'נטזימו/ראפ לא מצוין השם המילולי של המטבע, אלא ערכו בלבד, בניגוד לשטרות, שעליהם מצוין שמו המילולי של השטר בארבע השפות. גם בנסיכות ליכטנשטיין משמש הפרנק השווייצרי כמטבע רשמי. המטבע הקטן ביותר הוא מטבע של חמישה ראפן (המטבע של ראפן בודד אינו משמש כהילך חוקי מאז 1 בינואר 2007). השטר הגדול ביותר בעולם הוא שטר של אלף פרנקים שווייצריים. חמישה ראפן עשרה ראפן עשרים ראפן חצי פרנק שווייצרי פרנק שווייצרי אחד שני פרנקים שווייצריים חמישה פרנקים שווייצריים בפברואר 2005 הוכרזה תחרות על עיצוב הסדרה התשיעית, שתוכננה להשתחרר בסביבות 2010 בנושא "שווייץ פתוחה לעולם". התוצאות הוכרזו בנובמבר 2005, אך העיצוב הנבחר עורר ביקורת נרחבת מצד האוכלוסייה. כתוצאה מכך, תאריך השחרור נדחה שוב ושוב. בחודש פברואר 2010 הוכרז כי השחרור יתקיים בשנת 2012, ובדצמבר 2012 נקבע כי תאריך השחרור יתקיים ב-2015 לכל המוקדם. בחודש אוגוסט 2015 הוכרז כי הנפקת הסדרה החדשה תתחיל בחודש אפריל 2016. השטר החדש הראשון ששוחרר היה שטר של 50 פרנקים, שהונפק לראשונה ב -12 באפריל 2016; השטר החדש של ה-20 פרנקים שוחרר ב -17 במאי 2017, והשטר החדש של ה-10 פרנקים שוחרר ב-18 באוקטובר 2017. השטרות הבאים של 100, 200 ו-1000 פרנקים ישוחררו במרווחים של חצי שנה או שנה. ההנפקה של כל הסדרה החדשה צפויה להסתיים עד שנת 2019. השטרות החדשים מעוצבים באופן חדשני, העיצוב מתרחק מתיאור של אישים ידועים לחלוטין. הנושא המרכזי מאחורי הסדרה החדשה של השטרות הוא 'היבטים רבים של שווייץ', כאשר כל שטר מציג תכונה שווייצרית אשר מוצגת באופן גרפי באמצעות מוטיב מרכזי. כל תכונה מוצגת באמצעות פעולה, מיקום שווייצרי ואלמנטים גרפיים שונים. משנת 1996 עד 2008 השער הממוצע של הפרנק לאירו היה 1.565 פרנק לאירו. משנת 2007 ירד השער מ-1.64 פרנק לאירו לסביבות 1.066 פרנק לאירו באוגוסט 2011. החל מספטמבר 2011, לאחר עלייה ניכרת בשווי של הפרנק השווייצרי יחסית לאירו, קבע הבנק המרכזי של שווייץ שווי מקסימלי לפרנק השווייצרי, והתחייב לרכוש אירו בשער של 1.2 פרנק לאירו, כדי למנוע את התחזקות הפרנק מעבר לשער זה. בתחילת 2015, לאחר רכישה של מטבעות זרים בשווי של מעל 200 מיליארד פרנק, הפסיק הבנק המרכזי של שווייץ לקבוע ערך מקסימלי לפרנק השווייצרי. חברת המסחר FXCM נפגעה קשות ממהלך זה ומניותיה צללו ביום המסחר ב כ־90% והחברה אף עמדה על סף הליך פירוק, המהלך גרם לה להפסדים כבדים. השטרות של שווייץ INFLATION RATE (CONSUMER PRICES)(הקישור אינו פעיל, 14.5.2020) "סדרה שמינית, 1995". הבנק הלאומי השווייצרי. נבדק ב-18 במרץ 2014. {{cite web}}: (עזרה) Peter Bernholz, The Swiss Experiment: From the Lower Bound to Flexible Exchange Rates Swiss franc soars as Switzerland abandons euro cap, BBC, 15 January 2015 כל מה שאתם צריכים לדעת על הסרת תקרת הפרנק השווייצרי, באתר גלובס, 19 בינואר 2015 הטלטלה במט"ח: FXCM ניצלה מפשיטת רגל, קרן גידור ענקית התמוטטה, באתר גלובס, 18 בינואר 2015
בלט שטוטגרט

בלט שטוטגרט (בגרמנית: Stuttgarter Ballett) היא להקת בלט מן השורה הראשונה בגרמניה. ראשיתה בשנת 1609, כבלט החצר של הדוכס מווירטמברג. את הלהקה המודרנית ייסד ג'ון קרנקו והיא נודעת בבלטים עלילתיים באורך מלא. בשנת 1981 קיבלה הלהקה את פרס לורנס אוליבייה על הישג יוצא דופן במחול. בלט שטוטגרט התפתח מבלט החצר של דוכס וירטמברג, שנוצר בשנת 1609. את הלהקה המודרנית ייסד ב-1961 הרקדן הבריטי יליד דרום אפריקה ג'ון קרנקו, שעיצב אותה ל"קבוצה בעלת סגנון מסעיר וכובש מבחינה חזותית". הוא יצר בלטים עלילתיים באורך מלא, בהם "רומיאו ויוליה", "אונייגין" ו"אילוף הסוררת". ג'ון נימאייר יצר בשביל הלהקה את "הגברת עם הקמליות", ו"חשמלית ושמה תשוקה". סיור ההופעות הראשון של הלהקה בארצות הברית בשנת 1969 קצר הצלחה וזכה לפרסום בינלאומי. רקדנים שיצאו מן הלהקה היו לכוריאוגרפים ידועי שם, בהם נימאייר, ויליאם פורסיית', יז'י קיליאן ורנאטו זאנלה. ממשיכיו של קרנקו בהנהלה היו גלן טטלי (1976-1974) ומרשה היידי (1996-1976). ריד אנדרסון הוא המנהל האמנותי מאז 1996. הכוריאולוגיסטית ז'ורז'ט צינקירידס מתעדת את כל הבלטים החשובים של קרנקו וקנת מקמילן בכתב התנועה של בנש והיא מלמדת יצירות אלה לכמה דורות של להקות בלט בינלאומיות. הלהקה קיבלה את פרס לורנס אוליבייה על הישג יוצא דופן במחול בשנת 1981. ביולי 2019 התמנה מיכאיל ארגסט למנצח הראשי של בלט שטוטגרט. הוא פוטר בסוף 2021. הנהלת הבלט סירבה לספק לתקשורת סיבות או פרטים לפיטורין. המנהל הנוכחי של בית הספר לבלט ע"ש ג'ון קרנקו הוא טדאוש מאטאץ'. פטר מרגהרט ריצ'רד קרייגן אגון מדסן טריסטן סימפסון אתר האינטרנט הרשמי של בלט שטוטגרט (באנגלית) בלט שטוטגרט, ברשת החברתית אקס (טוויטר) בלט שטוטגרט, באתר אנציקלופדיה בריטניקה (באנגלית) Germany's Stuttgart Ballet Announces New Principal Conductor "ערוץ הכינור" 15 ביולי 2019 Verrohung im vornehmen Opernbetrieb גיזלה זוננבורג, טלפוליס 29 בדצמבר 2021
JSX (JavaScript)

JSX (ראשי תיבות של JavaScript Syntax Extension) היא הרחבה לתחביר של שפת JavaScript מבית React. הרחבה זו מאפשרת למפתח הכותב ב-JavaScript (או ב-TypeScript; במקרה כזה הסיומת תהיה .tsx) לבנות רכיבים באמצעות תחביר הדומה במראהו ל-HTML. רכיבי React נכתבים בדרך כלל באמצעות JSX, אך ניתן לכתוב אותם גם באמצעות שפת JavaScript פשוטה. JSX דומה להרחבת תחביר אחרת שנוצרה על ידי פייסבוק עבור שפת השרת PHP, בשם XHP. דוגמה לקוד JSX: const App = () => { return ( <div> <p>Header</p> <p>Content</p> <p>Footer</p> </div> ); } במידה והמתכנת מעוניין לשלב רכיבים באותה הרמה, עליו לעטוף אותם ברכיב React אחר או ברכיב "כללי" הנקרא Fragment ומיוצג על ידי התגית <React.Fragment> (או בקיצור: <></>), או להחזיר אותם כמערך, בצורה מותנית או כחלק מswitch-case. function Element1() { return ( <div>Hello!</div> ); } function Element2() { return ( <div>My name is ABC!</div> ); } function ElementNesting() { return ( <> <Element1 /> <Element2 /> </> ); } ניתן לשלב בקוד JSX ביטויים בשפת JavaScript (אך לא הצהרות על משתנים). כך לדוגמה הקוד הבא <span>{10+12}</span> ירונדר בדפדפן כך: <span>22</span> לא ניתן להשתמש בהוראות תנאי מהצורה if-else בתוך אלמנטי JSX; במקום זאת משתמשים בביטויים המייצגים תנאי על מנת להציג אלמנטים בצורה מותנית. הדוגמה הבאה מצהירה על קבוע i שערכו שווה ל-2. לאחר מכן, היא בודקת האם ערכו של הקבוע אכן 2 באמצעות הביטוי i === 2 ? 'true' : 'false'; כיוון שהתוצאה נכונה, התוצאה שתוצג בדפדפן היא true. export default function App() { const i=2; return ( <div> <h1>The result is {i === 2 ? 'true' : 'false'} !</h1> </div> ); } הקוד ירונדר בדפדפן כך: <div> <h1>The result is true !</h1> </div> אתר האינטרנט הרשמי של JSX (באנגלית) טיוטה: מסמך האפיון של JSX "Draft: JSX Specification". JSX. Facebook. נבדק ב-7 באפריל 2018. {{cite web}}: (עזרה)
תא נהג

בכלי רכב תא הנהג ("קבינה") הוא המקום ברכב בו יושב הנהג שנוהג ברכב ומפעיל את מערכותיו. תא הנהג כולל כיסא לנהג, מערכות שליטה וניהוג כגון הגה, דוושות ותיבת הילוכים, לוח מחוונים המאפשר לנטר את ביצועי הרכב (מהירות, דלק, סיבובי מנוע בסל"ד ועוד), מערכות בטיחות ולעיתים קרובות גם התקנים לנוחות הנהג (מזגן, רדיו, מערכת בידור ועוד). בכלי רכב פרטיים כגון מכוניות אין תא נהג מובחן אלא הנהג יושב בתא הנוסעים. בכלי רכב מקצועיים וייעודיים כגון משאיות או קטרים אין תא נוסעים, אך יש מקום ישיבה אחד או יותר לצד הנהג או מאחוריו. לעיתים, הנוסע שיושב לצד הנהג מסייע בתפעול חלק ממערכות הרכב (כגון מנוף) או בניווט. בכלי רכב כגון ציוד מכני הנדסי נקרא תא הנהג "תא מפעיל", שכן הנהג אחראי גם על תפעול כלל מערכות הכלי, לרבות התקנים ייעודיים (כגון כפות). ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
השרפה בבית האבות בחרקוב

השרפה בבית האבות בחרקוב היא אסון שאירע ב-21 בינואר 2021, כשאש פרצה בבית אבות בעיר חרקוב, אוקראינה. בשרפה נהרגו 15 בני אדם ו-11 נוספים נפצעו. תשעה בני אדם חולצו ונשלחו לבית החולים. לפי התובעת הכללי של אוקראינה אירינה ונדיקטובה השריפה נגרמה עקב חוסר זהירות עם תנורי חימום חשמליים. הדבר גרם למשרד התובע האזורי בחרקוב להתחיל בהליכים פליליים עקב הפרות לכאורה של תקנות הבטיחות. תנורי חימום חשמליים נחשבים לא בטוחים בחרקוב בגלל תכנון לקוי של תשתית חשמל באזור זה. לבניין נגרם נזק כבד, וחלק גדול מהקומה השנייה ככל הנראה נהרס. 15 האנשים שמתו ככל הנראה נלכדו בקומה השנייה. ראש העירייה בפועל של חרקוב, איגור טרחוב, הכריז על 22 בינואר 2021 כיום אבל. נשיא אוקראינה וולודימיר זלנסקי הכריז על 23 בינואר כיום אבל לאומי. 2021 באוקראינה מדיה וקבצים בנושא השרפה בבית האבות בחרקוב בוויקישיתוף אוקראינה: לפחות 15 נספו בשריפה בבית אבות במזרח המדינה, באתר ynet, 21 בינואר 2021
משה אלנתן

משה אלנתן (חודאדאד) (1904 – 1969) היה צייר ישראלי יליד עיראק. משה אלנתן נולד בעיראק בשנת 1904, בילדתו עברה משפחתו להודו, שם גדל ולמד לצייר מצייר שבביתו עבד כשהיה נער צעיר. ב-1937 עלה לפלשתינה-א"י. בין השנים 1940–1946 שירת בצבא הבריטי, שם נפצע והשתחרר עם נכות גבוהה. הוא פתח מסעדה בשם "מלך הפלאפל" ברחוב אגריפס בירושלים סמוך לקולנוע עדן, שם הציג את עבודותיו. ביוני 1956 ערך לראשונה תערכות יחיד בבית האמנים בירושלים. באותה תקופה החליט להקדיש את כל זמנו לצייר והעביר את ניהול המסעדה לבניו. מאוחר יותר פתח סטודיו וגלריה ברחוב הנביאים בעיר. במרץ 1962 השתתף בתערוכה הכללית השנתית של אמני ישראל בבית דיזנגוף, במוזיאון תל אביב לאמנות. בינואר 1967 השתתף בתערוכה קבוצתית לכבוד פתיחת "בית־האמנים החדש" בירושלים. יצירותיו של אלנתן מאופיינות בגישה נאיבית. בציוריו הרבים יצר עירוב בין דימויים מן המסורת היהודית לצד דימויים מן הציונות לכדי חזיונות סוריאליסטים. לאחר מותו ארגנה גלריה "אנגל" בירושלים, במאי 1970, תערוכת רטרוספקטיבה לכבודו. במשך השנים גלריה "אנגל" מדי פעם הציגה שוב את התערוכה. בנובמבר 1970 הוצגו ציוריו במסגרת התערוכה האמנות הנאיבית בישראל במוזיאון תל אביב. מדיה וקבצים בנושא משה אלנתן בוויקישיתוף משה אלנתן, באתר מרכז המידע לאמנות ישראלית, מוזיאון ישראל תערוכה - פלאפל וסוף העולם - משה אלנתן — גלריה "אנגל", כל העיר, 15 באוקטובר 1982 מרים טל, הצייר משה אלנתן הלך לעולמו, למרחב, 9 בינואר 1970 דן בן אמוץ, צייר אמיתי, מעריב, 22 ביוני 1956 "מלך הפלפל" ־ הפך סנצסיה אמנותית, הַבֹּקֶר, 24 ביוני 1956 תערוכות שונות - משה אלנתן (הודאדאד), (בית האמנים, ירושלים), למרחב, 13 ביולי 1956 יהודה האזרחי, "האמנות הנאיבית" של משה אל-נתן, מעריב, 25 בפברואר 1966 רחל אנגל, התערוכה השנתית הכללית בבית דיזנגוף, מעריב, 9 במרץ 1962 מרים טל, תערוכות - בית־האמנים החדש בירושלים, היום (עיתון ישראלי), 6 בינואר 1967 יהודה האזרחי, ציירוים ישראלים - משה אל־נתן, למרחב, 10 בנובמבר 1961 נעמי בנצור, עולמו של "מלך הפלאפל " המנוח, מעריב, 15 במאי 1970 נעמי בנצור, עולמו של .מלך הפלאפל", מעריב, 12 באפריל 1974 טל סלוצקר, האמנות הקוסמית של משה אלנתן, באתר "יקום תרבות", 10 במאי 2016 סטפאן גלברט, ציירים לגמרי לא נאיביים..., על המשמר, 13 בנובמבר 1970
הרי צ'וקוטקה

הרי צ'וקוטקה (ברוסית: Чукотское нагорье) או רמות צ'וקוטקה (ברוסית: Чукотская горная страна) הוא אזור הררי במחוז האוטונומי צ'וקוטקה שבצפון-מזרחה של רוסיה. רכסי מערכת ההרים ברובם מבודדים ושוממים. כחצי מהאזור נמצא מעל לחוג הארקטי. האקלים בהרי צ'וקוטקה הוא אחד מהקשים ביותר בפדרציה הרוסית, עם טמפרטורות מינימום של מתחת לשבעים מעלות צלזיוס מתחת לאפס בחורפים. בני העם הצ'וקצ'י לא התיישבו במקום באופן מסורתי, אלא בעמקים מסוימים בלבד. הרי צ'וקוטקה הם אחד משני אזורים הרריים ראשיים בצ'וקוטקה. ההרים ממוקמים ממזרח וממערב למצר היבשה של חצי האי הצ'וקצ'י, במרכז המחוז האוטונומי צ'וקוטקה, והם גובלים ברמות אנאדיר, שנמצאות מדרום-מערב. האזור הצפוני יותר של ההרים מורכב בעיקר ממסלע גרניט וחול, בעוד האזור הדרומי יותר של ההרים מורכב בעיקר מסלעים געשיים. הפסגה הגבוהה ביותר בהרי צ'וקוטקה היא הר איסכונדאיה שברכס צ'אנטאל, שגובהו 1,887 מטרים על פי מקורות אחדים ו-1,843 מטרים על פי מקורות אחרים. קיים מספר רב של נהרות שמקורותיהם נמצאים בהרים, הם מזינים גם את ים צ'וקצ'י וגם את האגמים שנמצאים באזור ההרים, שהגדולים שבהם הם אקיטיקי, יוני וקולן. קיימים באזור ההרים קרחונים רבים, בשטח של 13.53 קילוטרים רבועים. מערכת הרי צ'וקוטקה כוללת מספר רכסי משנה, בהם: רכס שלאג - הצפון-מערבי ביותר בהרי צ'וקוטקה, הנקודה הגבוהה ביותר: 1,105 מטרים רכס איצ'ובם - הנקודה הגבוהה ביותר: 1,030 מטרים. רכס אקוויווטאפ - הנקודה הגבוהה ביותר: 1,636 מטרים. רכס פגטימל - הנקודה הגבוהה ביותר: 1,794 מטרים. רכס פאליוואם - הנקודה הגבוהה ביותר: 1,551 מטרים. רכס צ'אנטאל - הנקודה הגבוהה ביותר: 1,887 מטרים. רכס אקטיק - הנקודה הגבוהה ביותר: 1,317 מטרים. רכס פקולני - הנקודה הגבוהה ביותר: 1,362 מטרים. רכס איסקאטן - הנקודה הגבוהה ביותר: 1,335 מטרים. רכס ג'נקאני - המזרחי ביותר בהרי צ'וקוטקה, על יד ים ברינג, הנקודה הגבוהה ביותר: 978 מטרים. האזורים הנמוכים בהרים כוללים צמחייה האופיינית לטונדרה, כגון טחבים, חזזיות ועשבים קצרים, בעוד האזורים הגבוהים יותר הם מדבר ארקטי. הנהרות באזור שופעים בדגים. האקלים באזור ההרים הוא אקלים קשה ביותר, הכולל קיצים קצרים וקרים וחורפים באורך 8 חודשים עם בליזארדים רבים במהלכם. אזורי העמקים הם בעלי אקלים סובארקטי יבשתי (Dfc) בעוד בפסגות ההרים מורגשת השפעת אקלים ימי. גאוגרפיה של המחוז האוטונומי צ'וקוטקה גאולוגיה של צ'וקוטקה Геоморфология России (Geomorphology of Russia) Chukchi Highlands / Great Russian Encyclopedia; in 35 vol.] / Ch. ed. Yu.S. Osipov . - M .: Great Russian Encyclopedia, 2004—2017. Czukockie, Góry - Encyklopedia PWN - źródło wiarygodnej i rzetelnej wiedzy, encyklopedia.pwn.pl Wielka Encyklopedia Gór i Alpinizmu, tom 2 Góry Azji, Katowice: Wydawnictwo STAPIS, 2005, ISBN 83-88212-42-7. Chukotka Autonomous Okrug - Water of Russia John F. Shroder, Gregory B Greenwood, Mountain Ice and Water, Investigations of the Hydrologic Cycle in Alpine Environments; Volume 21. 1st Edition. p.98 Oleg Leonidovič Kryžanovskij, A Checklist of the Ground-beetles of Russia and Adjacent Lands. p. 16 Wetlands in Russia - Vol.4 A.P. Gorkin. Encyclopedia "Geography". - ACT: Rosman, 2008 p. 1374 - ISBN 5353024435 (in Russian) Soil zonality of the Chukotka Upland
דנה בן-שמעון

דנה בן שמעון (בערבית: دانا بن شمعون, תעתיק מדויק: דאנא בן שמעון) היא עיתונאית ישראלית. כיום היא כתבת ופרשנית לענייני פלסטינים והעולם הערבי בישראל היום. בעבר הייתה כתבת לענייני פלסטינים בתאגיד השידור הישראלי "כאן 11" ורשת ב', וכתבת שטחים בערוץ הראשון. דנה בן שמעון החלה את דרכה בעיתונות כתחקירנית בחטיבת החדשות של הערוץ הראשון. בין השנים 2012 ל-2017 שימשה כתבת שטחים וסיקרה את הנעשה ביהודה ושומרון. ב-2013 חשפה את הנחיות הממשלה להקפיא את תוכניות הבנייה בהתנחלויות ובשכונות שמעבר לקו הירוק בירושלים, ערב ביקורו של הנשיא האמריקני לשעבר ברק אובמה בישראל. היא הייתה הכתבת הראשונה שנכנסה לישיבת עוד יוסף חי ביצהר לאחר סגירתה ב-2014 בעקבות צו תפיסה שהוציא אלוף פיקוד המרכז בשל עימותים בין יושבי המקום לחיילי צה"ל. וכן סיקרה את גל ההתקוממות שפרץ בשטחי יו"ש בסוף 2015. בין השנים 2017 ל-2019 שימשה כתבת לענייני פלסטינים בתאגיד השידור הישראלי, כאן 11 ורשת ב'. לאחר מכן הייתה כתבת חדשות ומגזין בעיתון ידיעות ירושלים וסיקרה את ענייני מזרח ירושלים. היא פרסמה תחקיר על החלטת הרשות הפלסטינית להפסיק להפנות חולים לטיפול לבתי החולים בישראל בתגובה להחלטה הישראלית לקזז את כספי המיסים שמועברים לפלסטינים. היא משמשת עמיתת מחקר בפורום לחשיבה אזורית. בשנת 2020 הקימה את מיזם "Mishwar Zoom" ללימודי עברית לקהל הערבי.. לאחר מכן, שימשה כתבת ופרשנית בעניין הסכסוך הישראלי-פלסטיני והנעשה בישראל ובמזרח התיכון בכלי תקשורת שונים, בהם רדיו סאווא, i24NEWS וזמן ישראל. בשנת 2021 החלה לשמש כתבת ופרשנית לענייני העולם הערבי של עיתון "ישראל היום". אתר האינטרנט של מיזם Mishwar Zoom דנה בן-שמעון, ברשת החברתית פייסבוק Dana Ben-Shimon, פייסבוק אלכסנדר כץ, הכתבת לענייני פלסטינים דנה בן שמעון עוזבת את התאגיד, באתר אייס, 11 בנובמבר 2018 הפצצה של הרשות הפלסטינית: משרד הבריאות הפסיק להפנות חולים לביה"ח בעיר, באתר ידיעות ירושלים, ‏2019-04-22 הפורום לחשיבה אזורית | דנה בן שמעון, באתר www.regthink.org مشوار زوم - تعلم اللغة العبرية, Mishwar Zoom